**EXTRAS-RAPORT**

**privind participarea Autorității Electorale Permanente la** **cea de-a 5-a Reuniune a Adunării Generale A-WEB și la Conferința internațională “*Salvgardarea organismelor de management electoral în epoca recesiunii democratice globale”*, organizate de Secretariatul A-WEB și Comisia Electorală din Africa de Sud, în perioada 17-22 octombrie 2022**

Potrivit invitației primite din partea Secretariatului Asociației Mondiale a Organismelor Electorale (orig. en. *Association of World Election Bodies,* A-WEB), Secretariatul A-WEB și Comisia Electorală din Africa de Sud au organizat, în perioada 17-22 octombrie 2022, cea de-a 5-a Reuniune a Adunării Generale A-WEB și Conferința internațională “*Salvgardarea organismelor de management electoral în epoca recesiunii democratice globale”* (orig. en. „*Safeguarding Election Management Bodies in the Age of Global Democratic Recession”*).

La eveniment au participat Președintele AEP și un consilier parlamentar din cadrul Departamentului cooperare internațională-AEP, alături de reprezentanții Organismelor de Management Electoral (OME) din 51 țări membre A-WEB, iar ca invitați au fost experți internaționali reputați în materie electorală, reprezentanți ai ONG-urilor, dar și reprezentanți ai mediului academic cu preocupări în materie electorală.

În data de 18 octombrie a avut loc reuniunea Comitetului Executiv (CE) extraordinar A-WEB, iar pe 19 octombrie s-a desfășurat reuniunea Adunării Generale A-WEB, eveniment care a prilejuit și preluarea președinției A-WEB de către președintele Comisiei Electorale din Africa de Sud, gazda evenimentelor. Ziua de 20 octombrie a fost dedicată Conferinței internaționale ” *Salvgardarea organismelor de management electoral în epoca recesiunii democratice globale”.*

**Reuniunea Comitetului Executiv extraordinar A-WEB**

CE extraordinar a fost prezidat de Președintele A-WEB în funcție, Comisarul Electoral Șef al Comisiei Electorale a Indiei.

Agenda CE extraordinar A-WEB a cuprins următoarele:

* Nominalizarea candidaturilor pentru funcția de secretar general dintre candidații: In-sik Jang-Comisia Națională Electorală Coreea de Sud și Esmeralda Amora Ladra-Comisia Electorală Filipine. Urmare a votului în CE, In-sik Jang a devenit noul Secretar general A-WEB, va avea un mandat de 3 ani și poate ocupa funcția două termene consecutive.
* Validarea candidaturilor pentru poziția vicepreședinte, din partea Registrului Național Electoral Republica Columbia (America), Comisiei Electorale Filipine (Asia), Comisiei Electorale Uzbekistan (Asia), Comisiei Electorale Etiopia (Africa), Comisiei Electorale Kosovo (Europa). Vicepreședintele care este ales va prelua președinția A-WEB cu ocazia Adunării Generale A-WEB din anul 2024.
* Validarea noilor membri ai Comitetului de Supraveghere și Audit: Comisia Electorală Taiwan, Comisia Electorală Palestina. Comitetul de Supraveghere și Audit este format din trei persoane dintre membrii AWEB, alții decât membrii din Comitetului Executiv. Membrii Comisiei vor ocupa funcția pentru un singur termen de trei (3) ani.
* Informare asupra cererilor de aderare la AWEB a unor noi OME: Comisia Electorală Insulele Solomon, Comisia Electorală a Republicii Liberia, Biroul Național Electoral al Ungariei, Comisia Electorală a Lesotho, Comisia Electorală a Somaliland.
* Candidaturile pentru locurile vacante din Comitetului Executiv s-au discutat și validat în data de 19 octombrie cu ocazia Adunării Generale. Locurile disponibile au fost distribuite astfel: 3 pentru Africa, 3 pentru America, 4 pentru Asia, 2 pentru Europa, 1 pentru Oceania.
* Scrisoarea IFES, cererea CE Ucraina susținută de solicitarea AEP România referitoare la suspendarea din calitatea de membru A-WEB a Comisiei Electorale a Federației Ruse și a Comisiei Electorale a Belarusului nu au fost luate în discuție de Comitetul Executiv, fiind dezbătute a doua zi de Adunarea Generală A-WEB.

**Reuniunea Adunării Generale A-WEB**

Conform Cartei A-WEB, Președintele A-WEB în funcție, Comisarul Electoral Șef al Comisiei Electorale a Indiei a predat ștafeta noului Președinte A-WEB, respectiv Președintele Comisiei Electorale a Africii de Sud, poziție din care a prezidat a 5-a Adunare Generală A-WEB.

Agenda Adunării Generale A-WEB a cuprins următoarele:

*Subiecte aprobate*

Planul de proiect a bugetului pentru anul 2023 și obiective cheie:

* Consolidarea capacităților administrative pentru funcționarea Secretariatului A-WEB
  + - Dezvoltarea Secretariatului A-WEB ca organizație;
    - Consolidarea cooperării între OME-uri pentru dezvoltarea democrației;
    - Organizarea celei de-a 11-a ședințe a Comitetului Executiv;
    - Crearea de oportunități de cooperare între OME-urile membre A-WEB;
    - Facilitarea schimbului de cunoștințe despre managementul electoral;
    - Promovarea alegerilor democratice;
    - Compararea și analizarea sistemelor electorale mondiale;
    - Sprijinirea consolidării capacităților administrative a membrilor prin intermediul programelor de vizitare/observare a alegerilor;
    - Promovarea A-WEB prin activități promoționale dedicate;
* Validarea numirii secretarului general: In-sik Jang-Comisia Electorală Coreea de Sud
* Validarea noilor membri ai Comitetului de supraveghere și audit: CE Taiwan, CE Palestina. Un post a rămas vacant;
* Alegerea noului vicepreședinte A-WEB: ca urmare a dezbaterilor și a prezentării programelor fiecărui candidat în plenul AG, Comisia Electorală din Republica Colombia a fost aleasă prin vot ca noul vicepreședinte A-WEB, și va prelua președinția A-WEB în 2024 cu ocazia AG A-WEB;
* Alegerea și validarea noilor membrii ai Comitetului Executiv: Posturile vacante din CE la această AG au fost în număr 13, distribuite pe regiuni astfel: 3 locuri pentru Africa, 3 locuri pentru America, 4 locuri pentru Asia, 2 locuri pentru Europa, 1 loc pentru Oceania. În urma întrunirii delegațiilor pe regiuni geografice/continente au fost nominalizate următoarele OME-uri astfel: Africa - Comisia Electorală Libia, Comisia Electorală Mauritius, Comisia Electorală Sierra Leone, America - Tribunalul Electoral Ecuador, Comisia Electorală Guatemala, Comisia Electorală Peru, Asia - Comisia Electorală Indonezia, Comisia Electorală Maldives, Comisia Electorală Filipine, Comisia Electorală Timor Leste, Oceania - Comisia Electorală Samoa. Locurile disponibile pentru Europa au rămas vacante ca urmare a votului din Adunarea Generală și a dezbaterilor, în prezent Europa fiind reprezentată în Comitetul Executiv doar de CE Bosnia-Herzegovina, pentru al doilea mandat consecutiv;
  + Scrisorile IFES, Comisiei Electorale a Ucrainei și AEP referitoare la suspendarea comisiilor electorale ale Federației Rusiei și Republicii Belarus din A-WEB: Ca urmare a dezbaterilor din AG, Președintele AEP a luat cuvântul în cadrul Adunării Generale și a cerut explicații asupra scrisorilor transmise de IFES, CE Ucraina și AEP la Secretariatul A-WEB cu privire la discutarea suspendării comisiilor electorale ale Federației Rusiei și Belarus din A-WEB. Președintele A-WEB a cerut consultări cu Secretariatul A-WEB și a precizat că: “Președintele A-WEB în funcție, nu a considerat solicitările CE Ucraina și AEP România ca având un temei foarte clar de suspendare a Federației Ruse și a Belarusului, raportat la prevederile Cartei A-WEB (Carta A-WEB prevede suspendarea unui membru prin voturile a 75% din totalul celor 109 țări membre A-WEB, un cvorum care nu era îndeplinit la această AG);
  + Ca urmare a evoluției discuțiilor din AG, s-a propus în plen organizarea reuniunilor țărilor pe continente pentru nominalizările pe locurile vacante. Cu toate că AEP intenționa să-și depună candidatura pentru un nou mandat în Comitetul Executiv A-WEB, delegația AEP condusă de Președintele Autorității a informat delegațiile din CE Bosnia-Herzegovina, CE Georgia, Biroul Electoral (BE) din Ungaria și CE Turcia că a luat decizia de a nu participa la reuniunea regiunii Europa pentru nominalizarea celor două țări ca noi membri în Comitetul Executiv din partea regiunii Europa, astfel manifestând-și nemulțumirea față de rezultatul dezbaterilor referitoare la suspendarea comisiilor electorale ale Federației Ruse și Belarusului, dar și față de prezența acestora la discuții. La reuniunea Europa au participat reprezenanții CE Georgia, BE Ungaria, CE Federația Rusă și CE Belarus, iar delegațiile AEP, CE Bosnia-Herzegovina, CE Turcia nu au participat. La sfârșitul reuniunii pe regiuni geografice, după consultările dintre delegația AEP cu reprezentanții BE Ungaria și CE Georgia a reieșit că CE Belarus a nominalizat CE Federația Rusă să devină membru în Comitetul Executiv, dar reprezentanții CE Georgia și BE Ungaria nu au susținut nominalizarea și au precizat că nu sunt întrunite condițiile de reprezentativitate a reuniunii și a validării nominalizării în lipsa AEP România, CE Bosnia-Herzegovina și CE Turcia. La reluarea discuțiilor în plenul AG, pe continente, s-au votat nominalizările pentru regiunile America, Africa, Asia și Oceania, iar când a venit rândul regiunii Europa, Președintele A-WEB a relatat o situație de renunțare voluntară a Federației Ruse la nominalizarea sa în Comitetul Executiv. Președintele AEP a solicitat cuvântul în plenul AG și a precizat că realitatea de la reuniunea Europa a fost cu totul alta, arătând că nominalizarea CE Federația Rusă nu a întrunit condițiile de reprezentativitate și validare, nefiind susținută de delegațiile CE Georgia și BE Ungaria. Președintele A-WEB a solicitat clarificarea situației și a rugat delegația CE Federația Rusă să relateze în plen discuțiile de la reuniune, reprezentantul CE Federația Rusă confirmând spusele Președintelui AEP. Ca urmare, Președintele AEP a luat cuvântul în plen și a precizat că AEP va evalua cu atenție evoluția discuțiilor din AG și calitatea de membru A-WEB. După intervențiile vicepreședintelui CE Africa de Sud și a reprezentantului CE Camerun s-a propus ca cele două locuri care revin Europei în Comitetul Executiv să rămână vacante. Ca urmare a dezbaterilor și a propunerii efectuate s-a votat ca cele două locuri repartizate Europei să rămână vacante, urmând să fie rediscutată situația membrilor europeni din Comitetul Executiv la următoarea reuniune.
* Dezbaterea și aprobarea cererilor de aderare la AWEB a noilor membri: CE Insulele Solomon, CE a Republicii Liberia, Biroul Electoral al Ungariei, CE Lesotho, CE Somaliland. Referitor la cererea CE Somaliland, reprezentanta CE Somalia a protestat împotriva discutării și acceptării cererii iar Președintele AEP a luat cuvântul și a susținut poziția CE Somalia de neacceptare a cererii acestei țări (Somaliland nu este recunoscut ca stat de către ONU). Ca urmare a acestei propuneri, în plenul AG s-a propus și votat în unanimitate neacceptarea cererii de aderare la A-WEB a CE Somaliland;
* Gazda următoarei reuniuni a Comitetului Executiv, al 11-lea: noul vicepreședinte A-WEB ales, Registrul Național Electoral Columbia, va găzdui următoarea reuniune a Comitetului Executiv. În caz de forță majoră, Secretariatul AWEB va găzdui reuniunea.

*Subiecte pentru ratificare*

* Minutele reuniunilor a 8-a, a 9-a, a 10-a ale Comitetului Executiv;
* Raportul de audit A-WEB pentru anii 2019 ~ 2021;
* Raportul anual A-WEB pentru anii 2019 ~ 2021 și al Centrelor regionale A-WEB Seoul și New Delhi 2021;
* Raportul privind taxele anuale de membru A-WEB și contribuțiile voluntare din partea membrilor A-WEB;

*Subiecte pentru dezbatere*

* Plata cotizației anuale de membru A-WEB;
* Dezbaterea progresului propunerii deja aprobate ca A-WEB să dezvolte un portal care să conțină cele mai bune practici/inițiative în materie electorală ale comunității A-WEB și instituirea premiilor electorale anuale A-WEB;
* *Dezvoltarea unui portal web pentru cele mai bune practici/inițiative electorale*Portalul web va servi ca un registru al bunelor practici electorale și al inițiativelor întreprinse de către OME-urile membre în aria managementului electoral, în beneficiul comunității A-WEB. Dezvoltarea unui portal informativ cu submeniuri aferente - a) management electoral; b) utilizarea tehnologiei în alegeri; c) educația alegătorilor; d)monitorizarea cheltuielilor; e) social media; f) formarea și consolidarea capacităților administrative; g) noi reforme electorale.
* *Instituirea și acordarea de premii electorale A-WEB*

Secretariatul va colecta toate propunerile și le va prezenta la ședința CE, ca punct distinct pe ordinea de zi, acordarea de premii. CE va alege cazurile excelente de bune practici electorale. La reuniunea CE din 2023 vor avea loc discuții cu privire la procesul de selecție, modalitatea de prezentare a propunerilor, acordarea premiilor etc. La reuniunea CE extraordinar din anul 2024 vor fi examinate cererile/propunerile de premii electorale, iar cu ocazia Adunării Generală A-WEB, a 6 -a, vor fi decernate premiile.

**Conferința internațională “*Salvgardarea organismelor de management electoral în epoca recesiunii democratice globale*”**

1.*Recesiunea democrației: Măsuri de atenuare a riscurilor pentru OME-urile din Africa*- Dr. CJ Kachale, Asociația Organismelor Electorale din Africa

* Democrația este o activitate permanentă (în curs de desfășurare);
* Vigilența civică este necesară pentru a-i spori eficacitatea;
* Fenomenele socio-economice afectează calitatea practicii democratice;
* Relevanța democratică este vitală pentru a asigura sustenabilitatea democrației în regiunea Africii;

2.*Protejarea OME-urilor în era recesiunii democratice* globale - Anup Chandra Pandley, Asociația Organismelor Electorale din Asia  
 Instrumente internaționale utilizate:

* Declarația Drepturilor Omului (UDHR) 1948;
* Pactul internațional cu privire la drepturile civile și politice (PIDCP), 1966;
* Convenția internațională privind eliminarea formelor de discriminare rasială (ICERD);
* Convenția privind eliminarea discriminării împotriva femeilor (CEDAW), 1979;
* Convenția ONU privind drepturile persoanelor cu dizabilități (CRPD), 2006.

Măsuri de atenuare

* Dezvoltarea capacității instituționale;
* Educația electorală, în special pentru participarea la procesele electorale;
* Educația prin vot conectează oamenii la alegeri și la procesele electorale;
* Instrument important pentru abordarea aspectelor sociale ale alegerilor;
* Ghidul Centrului Națiunilor Unite pentru informații publice umane;
* Organizarea de campanii de informare și educare a alegătorilor cu obiective nepartizane;
* Multiplicarea observatorilor internaționali/naționali la procesele electorale;
* Revizuirea parametrilor democrației (Indicele democratic);
* Dezvoltarea A-WEB pentru a susține acțiuni colective de susținere a democrației;

3. *Procesele electorale în Asia: Participarea comunităților marginalizate (femei, tineri, minorități etnice, persoane cu dizabilități)* - Chandanie Watawala, Rețeaua Asiatică pentru Alegeri Libere (ANFREL)  
 Alegeri adevărate și democratice

* susținerea adoptării, implementării legilor democratice și a reglementărilor prietenoase;
* revizuirea și/sau modificarea legilor represive și a constituțiilor care pot duce la contestarea alegerile democratice;
* deschiderea de a lucra cu toți actorii electorali;

4*. Intervențiile Comisiei Uniunii Africane în abordarea recesiunii democratice și consolidarea rezilienței organelor de gestionare a alegerilor pentru a proteja democrația în Africa* - Robert Gerenge, consilier principal al organelor de gestionare a alegerilor, Departamentul de afaceri politice, pace și securitate, Comisia Uniunii Africane  
 După efectele devastatoare ale pandemiei de COVID-19, continentul african continuă să înregistreze o imagine mixtă a progresului și regresiei în traiectoria sa de guvernare democratică și participativă. Deși există cazuri notabile de tranziții pașnice și democratice în trecutul recent, continentul se confruntă, de asemenea, cu unele dintre cele mai presante provocări ale timpului nostru, pe mai multe fronturi, care reprezintă amenințări directe la adresa democrației, păcii și securității. Experiențele recente ale schimbărilor neconstituționale ale unor guverne din Africa au scos la iveală provocări raportate la consolidarea proceselor democratice. Pentru a promova guvernanța democratică, inclusiv procesele electorale care respectă standardele internaționale, precum și pentru a preveni schimbările neconstituționale ale guvernelor, Uniunea Africană a preluat treptat rolul pivot de stabilire a normelor, precum și de intervenții programatice în reglementările statelor membre din Africa. Aceste intervenții au inclus, de asemenea, consolidarea rezilienței OME-urilor prin abordări pe mai multe niveluri, care se întind la nivel continental-regional-național.

Cu toate acestea, în ciuda numeroaselor instrumente menționate anterior și dezvoltate până în prezent pentru a ajuta statele membre să urmărească aspirațiile Agendei 2063, Uniunea Africană recunoaște că persistă încă provocări în consolidarea unei culturi a democrației și a durabilității.

În contextul provocărilor majore, generate de progresul și regresul în guvernarea democratică, pace și securitate, continentul african se află acum într-un moment critic de provocări și oportunități. Uniunea Africană va trebui să răspundă în mod adaptat la provocările cu mai multe fațete care afectează atât guvernanța democratică, cât și pacea și securitatea, iar sprijinirea proceselor electorale democratice rămâne parte integrantă. Această realizare se reflectă în reformele instituționale în curs ale Uniunii Africane pentru a-și spori dinamismul, pentru a răspunde mai bine provocărilor cu care se confruntă continentul african astăzi.

5. *Tendințe și factori determinanți ai recesiunii democratice: Implicații pentru procesele electorale* - Dr. Khabele Matlosa, fost director, Departamentul de afaceri politice, Comisia Uniunii Africane, profesor invitat, Centrul pentru Diplomație Africană și Leadership, Universitatea din Johannesburg, Africa de Sud  
 Politici publice aplicate

* O măsură cheie indispensabilă pentru răscumpărarea democrației reprezentative este, în primul rând, asigurarea faptului că instituțiile de guvernare oferă rezultate concrete de dezvoltare care îmbunătățesc practic viața și mijloacele de trai ale oamenilor obișnuiți;
* Guvernarea ar trebui să funcționeze pentru oameni, nu numai pentru elite, așa cum este în general cazul în prezent. În acest scop, mai multe investiții ar trebui să meargă către descentralizarea puterii către comunități;
* Creșterea eficacității statului este esențială nu numai pentru retehnologizarea contractului social dintre stat și societate, ci și pentru recalibrarea coeziunii sociale într-un efort de a inversa procesul democratic;

6. *Asistența electorală ca măsură de atenuare a recesiunii democratice* - Dr. Roba D. Sharamo Director Regional, Africa și Asia de Vest, International IDEA   
 Recomandări

* Nu există o abordare globală a asistenței electorale, iar accentul pe asumarea responsabilității la nivel național și adaptarea la realitățile contextuale ar trebui să fie esențiale pentru proiectarea și implementarea proceselor electorale;
* Promovarea abordărilor integrate de proiectare a programelor care se leagă de sprijinul democrației;
* Concentrarea pe reziliență, consolidarea capacităților și asistență tehnică în managementul riscului electoral;
* Revitalizarea arenei internaționale pentru schimbul de cunoștințe dedicat asistenței electorale;
* Să se investească în organizații continentale și regionale cu preocupări civic-democratice. Aceste organizații sunt mai bine poziționate/documentate pentru a sprijini alegeri libere și corecte în țările lor membre;
* Să se reînnoiască principiile convenite la nivel internațional pentru a face față provocărilor actuale ale alegerilor. Înțelegerea corectă a creșterii rolului banilor în politică (inclusiv fluxurile financiare ilicite), a noilor tehnologii atât pentru vot cât și pentru fraudarea voturilor, sau a regreselor democratice;
* În timp ce dovezile arată că democrația se află în declin și sub presiune din cauza complexităților post pandemie Covid-19, a conflictelor și a insecurității climatice, este important să se aprecieze/consolideze democrațiile reziliente și instituțiile democratice și electorale;
* În ceea ce privește normele de organizare a alegerilor, este important să se sprijine, să se capaciteze și să se revizuiască inițiativele de asistență electorală;
* Integritatea electorală dovedită, rezistența democratică și atenuarea riscurilor electorale la nivel internațional și regional sunt imperative critice pentru a inversa unele tendințe ale declinului democratic;
* Sprijinul acordat pentru OME-uri și rețelele associative ale OME-urilor, organisme continentale și regionale și Organizațiile Societății Civile (OSC) reprezintă o modalitate durabilă de a consolida în mod eficient reziliența democratică.

7. *Thabo Mbeki, fost președinte al Republicii Africa de Sud*  
 Există întrebări cheie care trebuie să se afle în prim-planul evoluției democrației în lume:

* Care sunt caracteristicile cheie sau indicatorii recesiunii democratice și cum evoluează și se manifestă acestea la nivel global?
* Care este starea democrației electorale și a gestionării alegerilor în rândul țărilor membre A-WEB?
* Care este realitatea și pericolele, capcanele și tendințele generale ale recesiunii democratice?
* Care sunt implicațiile pentru procesele electorale ale pierderii încrederii în procesele politice, a încrederii în democrație și a încrederii în instituțiile de guvernare?
* Care este impactul recesiunii democratice? Vorbim de impactul asupra performanței organismelor de gestionare a alegerilor, asupra participării publice (inclusiv a cetățenilor din grupuri vulnerabile, cum ar fi femeile, tinerii, persoanele cu dizabilități și minoritățile) sau asupra integrității alegerilor?
* Ce reforme instituționale și politice sunt necesare pentru a proteja organele de gestionare a alegerilor în contextul recesiunii democratice?

8. *Impactul recesiunii democratice asupra OME-urilor din Africa* - Attahiru M. Jega, profesor de științe politice la Universitatea Bayero, Kano, Nigeria

* Politica „autoritaristă” subminează cel mai adesea statul de drept și procesul democratic echitabil. Aceasta exercită presiuni asupra funcționarilor și instituțiilor publice, inclusiv asupra OME-urilor și a funcționarilor electorali, pentru avansarea obiectivelor de obediență, subminând astfel pregătirea și desfășurarea unor alegeri libere, corecte și credibile;
* Utilizarea identităților ca arme în arena electorală nu numai că aprinde violența electorală, dar și intimidează alegătorii și scade prezența la vot. În esență, fenomenul frustrează și subminează aspirațiile populare pentru democrație, dezvoltarea și consolidarea acesteia;
* OME-urile trebuie să-și protejeze și să-și apere independența pentru a putea organiza cu integritate alegeri, în ciuda provocărilor generate de recesiunea democratică. Reprezentanții OME-urilor pot face acest lucru fiind profesioniști, nepartizani, nepartinici, și creând condiții de concurență echitabile pentru toate părțile și contestații, precum și prin respectarea celor mai înalte standarde etice de conduită în tot ceea ce fac;
* Regional, continental și global, OME-urile trebuie să facă schimb de cunoștințe și de experiențe cu privire la modul cel mai bun de a-și proteja independența și de a-și îndeplini rolurile adecvate în dezvoltarea democratică substanțială, precum și cu privire la modul de a consolida integritatea electorală, în ciuda recesiunii democratice;
* Fiecare OME trebuie să consolideze alianțele, cooperarea și colaborarea cu organizații credibile ale societății civile pentru avansarea dezvoltării democratice, lupta împotriva provocărilor generate de recesiunea democratică și scăderea integrității electorale;
* Recesiunea democratică ar trebui să fie suficient de controlată pentru a preveni inversarea către autoritarism a regiunilor civile sau militare;

9. *Recesiunea globală democratică: Dimensiunile, cauzele și implicațiile ei-* Larry Diamond

Cei trei piloni ai democrației liberale

* Democrația: „*Regula majorității”:* Suveranitatea populară și controlul asupra guvernului, concurență, participare, responsabilitate verticală, reacție;
* Guvernul liberal: *„Drepturile minorităților”,* libertate, egalitate, cultură civică;
* Guvernul Republicii: *„Buna guvernare”,* statul de drept, responsabilitatea orizontală, eficacitatea statului;
* Ce se poate face?
* Să se consolideze ecosistemul civic în jurul alegerilor libere și corecte: mass-media independentă, ONG-uri și organizații ale societății civile bine dezvoltate,partide politice receptive care invită cetățeni la implicare, și care sunt caracterizate de o democrație internă reală;
* Reforma și consolidarea statului; combaterea corupției;
* Să se refacă angajamentul public față de normele democratice;
* Polarizarea politică: punte între diviziunile politice și sociale;

10. *Recesiunea democratică și integritatea electorală: Strategii pentru organismele de management electoral,* Toby S. James (Universitatea din East Anglia), co-director, Electoral Integrity Project(proiect de integritate electorală)  
Indicele integrității electorale 8,0 - sondaj printre experți din mediul academic

* Întrebări privind fiecare dintre cele 11 etape ale ciclului electoral;
* Date colectate din perioada 2012-2020;
* 4591 de evaluări ale experților privind integritatea electorală în 480 de procese electorale din 169 de țări din întreaga lume;
* Aspecte cheie ale cercetării: limite, înregistrarea alegătorilor, înregistrarea partidului și a candidaților,campaniile media, finanțarea campaniilor, procesul de votare,procesul de numărare a voturi, raportarea rezultatelor, despre consolidarea capacității OME-urilor;
* Cercetarea indică zece strategii: evaluare, managementul riscului,consolidarea capacității administrative, luarea deciziilor interne, relațiile externe, realizarea de schimbări;
* Cercetarea demonstrează că autoritățile electorale joacă un rol important în redresarea recesiunilor democratice, o recesiune democratică fără o scădere generală a calității alegerilor;

Prezentarea cele zece strategii și potențialele soluții recomandate: Evaluare holistică; Investiții în personal și recrutare; Crearea de rețele incluzive; Promovarea independenței OME-urilor; Investiții în organizarea alegerilor; Susținerea reformelor și realizarea schimbărilor adaptate realităților; Comunicare; Diagnosticarea riscurilor digitale; Pregătirea pentru gestionarea riscurilor; Măsuri de protecție a alegerilor; Legile și procedurile electorale.

* Evaluare - cartografiere comparativă holistică - evaluare holistică: analiza comparativă cu „țările democratice - surori” poate evidenția punctele forte, slăbiciuni și oportunități;
* Gestionarea riscurilor: Diagnosticarea riscurilor digitale - pregătirea pentru gestionarea riscurilor - riscurile digitale, managementul riscului de urgență;
* Capacitatea de consolidare instituțională, investiții în personal și recrutare - investiții în alegeri: asigurarea meritocrației, promovarea satisfacției la locul de muncă, gestionarea stresului;
* Luarea deciziilor interne: luarea deciziilor favorabile incluziunii sporește calitatea alegerilor;
* Relațiile externe: crearea de rețele incluzive (pe plan internațional și intern);
* Promovarea independenței și comunicarea cu cetățenii: promovarea independenței, comunicarea cu cetățenii;
* Pledează pentru reformă și susține efectuarea schimbărilor necesare;
* Organele de gestiune electorală pot fi proactive, avertizând cu privire la amenințările la adresa integrității electorale;
* Parlamentul este considerat instituție cheie;
* Organismele publice au un rol esențial în elaborarea politicilor; implementare și adjudecare;

**Concluzii și recomandări ale Conferinței**

Cauze și tendințe ale recesiunii democrației

* încetinirea promovării democrației;
* accelerarea globalizării: teama de a pierde suveranitatea și controlul; teama de promovare a pluralismului cultural și religios;
* polarizarea social media, fragmentarea mass-media;
* difuzarea modelelor și normelor de conducere autoritară;
* subdezvoltarea, sărăcia, foametea etc.;
* consecințele pandemiei COVID-19;
* lipsa voinței politice;

Recomandări

* Consolidarea ecosistemului civic în jurul alegerilor libere și corecte;
* Reforma și consolidarea statului; combaterea corupției;
* Reanimarea angajamentului public față de normele democratice;
* Combaterea polarizării politice; punte între diviziunile politice și sociale;
* Abordarea problemei participării scăzute la vot;

Impact

* Amestec politic în numirea comisarilor și a altor oficiali electorali;
* Obstrucționarea reformelor legale care ar îmbunătăți integritatea alegerilor;
* Acte de violență ocazionate de înarmarea identităților;
* Subfinanțarea OME-urilor și/sau întârzierile în eliberarea fondurilor
* Reducerea autonomiei relative a OME-urilor;
* Neregularități comise în compilarea și declararea rezultatelor;
* Monetizarea politicii electorale cu alegătorii și funcționarii induși sau cumpărați de candidați, agenții acestora și alți susținători;

Recomandări

* Necesitatea de a face schimb de cunoștințe și de experiențe/expertiză cu privire la modul cel mai bun de a proteja independența OME-urilor și de a-și îndeplini mandatul democratic;
* Necesitatea de a consolida alianțele, cooperarea și colaborarea cu organizațiile societății civile;
* Adoptarea și punerea în aplicare a legilor și reglementărilor democratice prietenoase: revizuirea și/sau modificarea legilor represive; reducerea riscurilor;

Măsuri de atenuare

* Armonizarea tratatelor internaționale cu legislația internă;
* Eforturi de menținere a independenței OME-urilor;
* Formare în domeniul Tehnologiei Informațiilor și Comunicațiilor;
* Crearea autonomiei financiare pentru OME-uri (prin reforme juridice);
* Instituirea unor măsuri de răspuns pentru situațiile de urgență;
* Partajarea resurselor pentru a atenua utilizarea resurselor în cadrul OME-urilor;

Recomandări

* Introducerea unor cursuri de formare specifice destinat sistemului judiciar pentru a asigura aprecierea proceselor electorale (în așteptarea unui litigiu);
* Adoptarea strategiilor și tehnologiilor adecvate de implicare a mass-media pentru a contracara dezinformarea/dezinformarea;
* Formarea cetățenilor pentru a avea gândire critică față de promisiunile electorale (frustrarea vine din așteptări nerealiste...);
* Facilitarea formării mass-media în procesele electorale;

Recomandări

* Consolidarea OME-urilor prin: utilizarea tehnologiei în procesele electorale, planificarea riguroasă a managementului; transparență și responsabilitate; instruirea funcționarilor OME; alocarea resurselor pentru OME-uri.

Măsuri de atenuare

* Dezvoltarea unor inițiative coordonate și receptive;
* Promovarea păcii durabile;
* Formarea profesionalismului OME-urilor;
* Introducerea unei incluziuni speciale;
* Dezvoltarea de produse de cunoaștere;
* Introducerea construcției constituționale în țările aflate în tranziție;
* Introducerea leadership-ului de gândire și a consolidării capacităților.

Recomandări

* Asigurarea capacității de participare a Organizațiilor Societății Civile;
* Sporirea transparenței proceselor electorale tehnice și a dialogului multipartit;
* Promovarea abordărilor integrate de proiectare a proiectelor care să se conecteze la un sprijin mai larg al democrației;
* Concentrarea pe reziliență, consolidarea capacităților și asistență tehnică în managementul riscului electoral;
* Revitalizarea arene internaționale pentru schimbul de cunoștințe pe asistență electorală;
* Să investească în organizații continentale și regionale;

Măsuri de atenuare

* Introducerea regimului de sancțiuni pentru a descuraja modificările neconstituționale ale guvernului și aplicarea deciziilor necorespunzătoare;
* Adoptarea de programe orientate spre dezvoltare;
* Extinderea asistenței electorale;
* Diplomația preventivă;
* Valorificarea competențelor pentru promovarea relațiilor interumane;
* Sprijin instituțional pentru OME-uri;

**Concluzii**

Obiectivele participării AEP la acest eveniment au vizat dezvoltarea relațiilor cu organismele de management electoral din cadrul A-WEB și creșterea vizibilității AEP ca un actor pro-activ dedicat susținerii respectării, promovării și consolidării proceselor democratice în lume, prin pozițiile susținute în cadrul reuniunilor, Președintele AEP reiterând necesitatea dezvoltării cooperării internaționale între organismele membre A-WEB.

În susținerea celor de mai sus, în marja reuniunilor desfășurate cu ocazia evenimentului din Cape Town, delegația AEP, reprezentată de Președintele Constantin-Florin Mitulețu-Buică, a avut schimburi de opinii despre evoluția proceselor electorale și despre oportunitățile de partajare a bunelor practici în materie electorală cu reprezentanții comisiilor electorale din Africa de Sud, Bosnia-Herzegovina, Republica Coreea de Sud, Republica Dominicană, Etiopia, India, Mexic, Mongolia, Ungaria, Thailanda, Turcia etc.

Având în vedere cele precizate, considerăm că participarea Autorității Electorale Permanente la acest tip de platformă de cooperare în materie electorală oferă posibilitatea dezvoltării de bune practici, dar și a partajării de know-how în vederea consolidării capacității administrative și se circumscrie misiunii, viziunii, dar și obiectivelor de cooperare internațională urmărite de Autoritate în anul 2022.

În vederea valorificării informațiilor obținute ca urmare a prezenței delegației AEP la eveniment, materialele obținute ca urmare a participării la Conferință au fost diseminate în format electronic către structurile de specialitate ale AEP pentru a sprijini activitatea de documentare și analiză asupra bunelor practici în materie electorală.

**Despre A-WEB**

A-WEB este cea mai mare organizație internațională non-guvernamentală în materie de management electoral. Fondată în Coreea de Sud, Incheon, A-WEB are în prezent 119 membri, organisme de management electoral (EMB), din 108 țări de pe toate continentele, Europa (18), Asia (25), America (30), Africa (37), Oceania (6) și are semnate 17 Memorandumuri de Înțelegere (orig. Memorandum of Understanding - MoU) cu cele mai importante organizații internaționale active în domeniul electoral precum: United Nations Development Program, The International Foundation for Electoral Systems-IFES, International IDEA, Réseau des Compétences Electorales Francophones-RECEF, European Centre for Electoral Support-ECES, The Electoral Integrity Project, The Electoral Knowledge Network-ACE, Asian Network for Free Elections (ANFREL), Organization of American States (OAS), International, Republican Institute-IRI, National Democratic Institute-NDI, Democracy International, U.S. Agency for International Development-USAID, The Asia Foundation.

A-WEB promovează eficiența în organizarea și desfășurarea de alegeri libere, corecte, transparente și participative la nivel mondial și încurajează schimbul de expertiză între membri în vederea consolidării democrației la nivel mondial

**Despre Comisia Electorală din Africa de Sud (CE Africa de Sud)**

Comisia Electorală (CE) din Africa de Sud participă activ în diferite formate la activități internaționale în domeniul electoral fiind înființată în anul 1996.

CE este înființată prin Constituția Republicii Africa de Sud ca un organism independent, supus numai prevederilor Constituției și legilor. Comisia este imparțială în exercitarea puterilor sale și își îndeplinește funcțiile fără echivoc respectând normele juridice și morale. Comisia răspunde în fața Adunării Naționale. Comisarii sunt numiți printr-un proces transparent public, care este finalizat cu numirea Comisarului șef de către președintele Republicii Africa de Sud pentru un mandat de șapte ani, care poate fi reînnoit o singură dată. CE este formată din cinci membri, dintre care unul trebuie să fie judecător.

*Tribunalul Electoral* (TE) funcționează în baza Legii Comisiei Electorale nr. 51/1996. În conformitate cu legea anterior menționată, TEpoate revizui orice decizie a CE referitoare la o chestiune electorală. TE ia în considerare o contestație împotriva unui decizii a comisiei, investighează orice acuzație de abatere, incapacitate sau incompetență a unui membru al CE. Legea electorală conferă instanței, TE, jurisdicția finală cu privire la toate disputele și plângerile electorale care vizează încălcările codului de conduită electorală.

**Despre Autoritatea Electorală Permanentă (AEP)**

Autoritatea Electorală Permanentă (AEP) are calitatea de membru A-WEB încă de la înființarea organizației. În perioada 2015-2017, conducerea AEP a asigurat vicepreședinția organizației iar pentru perioada 2017-2019, AEP a preluat președinția A-WEB, Președintele AEP conducând pe parcursul mandatului, Adunarea Generală și reuniunile Comitetului Executiv (CE). Începând cu septembrie 2019 și până în octombrie 2022, AEP a ocupat un loc de membru (membru ex officio) în cadrul CE A-WEB.

De la înființare și până în prezent, AEP a dobândit o suficientă dezvoltare a capacității administrative și a devenit un partener puternic și credibil care deține toate instrumentele necesare pentru a furniza expertiză și asistență electorală, dar și pentru a dezvolta schimburi de bună practică cu organisme similare sau organizații electorale internaționale relevante. Din punct de vedere al experienței dobândite în organizarea și managementul alegerilor, de la momentul înființării, AEP a gestionat împreună cu ceilalți actori electorali cu atribuții în domeniul electoral un număr de peste 32 procese electorale diferite în perioada 2004-2021 (3 scrutine - alegeri prezidențiale, 4 scrutine - alegeri europarlamentare, 5 scrutine - alegeri parlamentare, 2 scrutine-alegeri parlamentare parțiale, 4 scrutine - alegeri locale, 9 scrutine - alegeri locale parțiale, 5 scrutine - referendum).

Pentru a amplifica recunoașterea AEP pe plan internațional, ca instituție de încredere care furnizează servicii publice electorale de înaltă calitate și care asigură împlinirea dorințelor legitime al electoratului, Autoritatea implementează, în mod constant, soluții inovatoare și multiplică numărul acțiunilor de cooperare. Astfel, dezvoltarea activă a relațiilor de cooperare în domeniul electoral la nivel internațional și asigurarea transparenței activității electorale din România în vederea consolidării reputației AEP de actor electoral avansat și de încredere, urmărește îndeplinirea viziunii AEP.

În planul relațiilor internaționale, obiectivele principale urmărite de AEP sunt: buna reprezentare a Autorității în plan internațional, dezvoltarea schimburilor de experiență în materie electorală în vederea partajării de know-how și furnizarea de către Autoritate a asistenței în materie electorală. *Exemplarul nr. 1/1*

*, corectitudinea și legalitatea întocmirii acestui act oficial)*